गुवाहाटी , 24 नभेम्बर : फैगौ 26 नभेम्बरआव जोबथा बिदाय होगोन आगु गिबि मन्थ्रि तरुन गगैखौ । बेनि सिगां मंगलबार फुंबिलि 9 बाजियाव बिथांनि गोथै देहाखौ सरकारि नआव दोनहैनाय जागोन । बे खौरांखौ फोसावदों आसाम कंग्रेस कमिटिनि आफादगिरि रिपुन बराआ । मख'जाथावदि , सरकारि न'निफ्रायनो मंगलबारखालि आगु गिबि मन्थ्रिनि गोथै देहाखौ जनता भवनसिम लांनाय जागोन । बेनिफ्राय राजिब भवन आरो बेलासिनि 4 बाजियाव कलाक्षेत्रआव लांनाय जागोन सोर्गोयारि दैदेनगिरिनि गोथै सह'खौ । अखानायै 25 नभेम्बर अक्टआव सानसे थोलो कलाक्षेत्रआव लाखिनायनि उनाव 26 नभेम्बर अक्टआव बिथांनि जोबथा बिदायनि हाबाखौ मावफुंनाय जागोन । बेराफारसे गिर्जा , मन्दिर , मसजिद , गुरुद्वारआवबो बिथांनि गोथै देहाखौ लांनाय जागोन । मख'जाथावदि , थैनायनि उनाव गिर्जा , मन्दिर , मसजिद आरो गुरुद्वारआव गावनि गोथै देहाखौ लांनो थाखाय आगु गिबि मन्थ्रिआ लोगोफोरखौ खावलायलांदोंमोन । 
26 नभेम्बरआव जोबथा बिदाय होनाय जागोन आगु गिबि मन्थि तरुन गगैखौ